open-index/open-wikipedia-markdown huggingface dataset:
عبد الرحیم صادق پوری

**عبد الرحیم صادق پوری** 1252ھ کو صادق پور، پٹنہ میں پیدا ہوئے، مولانا ولایت علی عظیم آبادی  اور دیگر اساتذہ سے تعلیم حاصل کی، اس کے بعد ولایت علی عظیم آبادی سے بیعت کی، شاہ اکبر داناپوری سے آپ کو گہری عقیدت تھی، حج بھی دونوں بزرگوں نے ایک ساتھ ادا کی تھی، جنگ بالاکوٹ کے بعد جب پٹنہ تحریک مجاہدین کا مرکز بن گیا تھا،  مجاہدین کی مدد کی، اسی سلسلہ میں 1864ء میں، جب کہ ان کی عمر 28 سال تھی،  بغاوت کا مجرم قرار دے کر حبس دوام کی سزا دی گئی،جزیرۂ انڈمان  میں بحالت قید 19 سال گزارنے کے بعد رہا ہوئے۔ 24/اگست 1923ء کو وفات پائی۔

## حوالہ جات
احمد اللہ عظیم آبادی

1223ھ میں عظیم آباد، پٹنہ میں ولادت ہوئی۔ ابتدائی تعلیم و تربیت ولایت علی عظیم آبادی سے حاصل کی اور اس کے بعد لکھنؤ کے علما سے اعلی تعلیم حاصل کی۔ سید احمد بریلوی کے سفر پٹنہ کے موقع پر ان سے بیعت کی۔ تحریک مجاہدین کو آگے بڑھانے میں اہم کردار ادا کیا۔  1864ء میں انگریزوں نے گرفتار کر کے مقدمہ چلایا اور اسی (80) سال حبس دوام کی سزا سنا کر جزیرۂ انڈمان روانہ کر دیا، وہاں 18 سال  گزارنے کے بعد 1881ء کو وفات پائی۔

## حوالہ جات
خرم علی بلہوری

**خرم علی بلہوری** مشاہیر علمائے ہند سے ہیں۔ قصبہ بلہور ضلع کانپور کے رہنے والے تھے۔ احمد بریلوی سے بیعت کی اور ان کے ساتھ جہاد میں شرکت کی، جنگ بالاکوٹ سے پہلے وطن واپس آ گئے جہاں علم و تصنیف اور وعظ و نصیحت میں مصروف رہ کر 1273ھ کے لگ بھگ وفات پائی۔ کئی تصانیف و تراجم یاد چھوڑیں، جن میں مشارق الانوار کا اردو ترجمہ تحفۃ الاخیار، در مختار کا ترجمہ تنویر الابصار اور شاہ ولی اللہ دہلوی کی کتاب القول الجمیل کا ترجمہ شفاء العلیل خاص طور پر قابل ذکر ہیں۔

## حوالہ جات
جعفر علی نقوی بستوی

جعفر علی نقوی بن سید قطب علی بستی کے رہنے والے ممتاز عالم دین، حنفی فقیہ اور صوفی و داعئ اسلام تھے۔ سید احمد بریلوی کے ہاتھ پر بیعت کی اور ان کے ساتھ متعدد جنگوں میں شرکت کی۔ جنگ بالاکوٹ کے بعد اپنے وطن واپس آ گئے اور علاقہ میں دعوت و تبلیغ کا کام کیا۔ ضلع بستی، گورکھپور، چھپرا و گونڈہ و ترائی نیپال میں دعوت و تبلیغ کی، کثرت سے کرامات کا ظہور ہوا۔ سید احمد بریلوی کے حالات پر ایک کتاب "منظورۃ السعداء" تحریر کی۔

## حوالہ جات

زمرہ:بھارت کے سنی علما
زمرہ:ہندوستانی صوفیا
زمرہ:طریقۂ محمدیہ کے مشائخ
محمد ظاہر حسنی

**محمد ظاہر حسنی** (1198ھ-12779ھ) دائرہ شاہ علم اللہ، رائے بریلی کے رہنے والے تھے، ذو الفقار علی دیوی اور عبد الجامع سیدن پوری سے تعلیم حاصل کی، سید احمد بریلوی کے ہاتھ پر بیعت کی اور سلوک کی تکمیل کر کے خلاف حاصل کی اور ان کی معیت میں 1238ھ میں حج کیا۔ رائے بریلی، غازی پوری، اعظم گڑھ اور جونپور میں ان کے فتاوی و فیصلوں کا بڑا اعتبار تھا اور ان علاقوں میں فتاوی کے سب سے بڑے مرجع تھے۔ متعدد رسائل و تصنیفات تحریر کیں، جن میں تصوف میں ایک رسالہ "خیر المسالک" شائع ہوا۔

## حوالہ جات

زمرہ:بھارت کے سنی علما
زمرہ:ہندوستانی صوفیا
زمرہ:سلسلہ احسنیہ مجددیہ
زمرہ:طریقۂ محمدیہ کے مشائخ
امام الدین بنگالی

حاجی پور، بنگال کے رہنے والے تھے، شاہ عبد العزیز دہلوی کے خاص شاگردوں میں سے تھے، سید احمد بریلوی سے بیعت کی اور ان کی برسہا برس خدمت کی اور سلوک و تصوف کی منزلیں طے کیں۔ جنگ بالاکوٹ کے بعد ٹونک میں قیام اختیار کیا۔

## حوالہ جات
خواجہ احمد نصیر آبادی

**خواجہ احمد نصیر آبادی** (1241ھ)  ایک حنفی فقیہ، داعی اور شیخ طریقت تھے۔ رائے بریلی میں 1241ھ میں ولادت ہوئی۔ تعلیم سید محمد نصیر آبادی سے  تعلیم حاصل کرنے کے بعد سخاوت علی جونپوری سے اعلی تعلیم حاصل کی۔سلسلہ احسنیہ مجددیہ کے شیخ شاہ یار محمد سے بیعت کی جو سید شاہ نجم الہدی نصیر آبادی کے خلیفہ تھے۔ اس کے بعد سید محمد نصیر آبادی سے بیعت کی سید احمد بریلوی کے خلیفہ تھے، سید محمد نصیر آبادی سے مجاز بیعت و ارشاد ہوئے۔ بعد ازیں ان کو سفر حج کے دوران شاہ محمد یعقوب دہلوی مہاجر مکی نے طرق اربعہ میں اجازت و خلافت عطا کی۔ اودھ و اطراف اودھ میں دعوت و ارشاد کا کام کیا، 1289ھ کو اڑتالیس سال کی عمر میں وفات پائی۔ ان کے خلفاء میں فخر الدین خیالی اور شاہ ضیاء النبی رائے بریلوی کا نام زیادہ نمایاں ہے۔

## حوالہ جات

زمرہ:بھارت کے سنی علما
زمرہ:ہندوستانی صوفیا
زمرہ:سلسلہ احسنیہ مجددیہ
زمرہ:طریقۂ محمدیہ کے مشائخ
اولاد حسن قنوجی

سید **اولاد حسن قنوجی** (1200ھ – 1253ھ) سید احمد بریلوی کے خلفاء میں سے تھے، نواب انور جنگ بہادر سید اولاد علی خان قلعہ دار گولکنڈہ کے صاحبزادے اور نواب سید صدیق حسن خان قنوجی کے والد تھے۔ مرزا حسن محدث اور شاہ رفیع ا لدین دہلوی، شاہ عبد العزیز دہلوی اور شاہ عبد القادر دہلوی سے استفادہ کیا۔ سید احمد بریلوی سے ان کے سفر جہاد کے موقع پر بیعت کی اور اپنا آبائی مذہب تشیع ترک کیا۔ دس ہزار سے زائد آدمی قنوج و اطراف قنوج کے آپ کے مرید ہوئے اور کئی ہزار ہندوؤں نے اسلام قبول کیا۔

## حوالہ جات
مفتی الہی بخش کاندھلوی

**مفتی الہی بخش کاندھلوی** (1162ھ – 1245ھ) شاہ عبد العزیز دہلوی کے ممتاز تلامذہ میں سے تھے۔ متعدد کتابیں لکھیں، جن میں مثنوی مولانا روم کا تکملہ سب سے مشہور ہے۔ 1234ھ میں سید احمد بریلوی سے بیعت کی اور ان کے ملفوظات و اذکار اور مراقبات و عملیات پر ایک کتاب "ملہمات احمدیہ" تحریر کی۔

## حوالہ جات
حبیب اللہ قندھاری

حبیب اللہ قندھاری
حبیب اللہ قندھاری (1213ھ-1285ھ) قندھار کے رہنے والے تھے۔ تیرہویں صدی ہجری کے افغانستان کے مشاہیر علما میں شمار کیے جاتے تھے۔ سید احمد بریلوی سے بیعت کی اور اپنے علاقے میں دعوت و تبلیغ کا کام کیا۔ عبد اللہ غزنوی انہی کی مرید تھے۔ ان کے ملفوظات کا مجموعہ "ملفوظات ملا حبیب اللہ قندھاری" کے نام سے شائع ہو چکا ہے۔

## حوالہ جات

زمرہ:افغانستان کے سنی علما
زمرہ:افغانستان کے صوفیا
زمرہ:افغانستان کے علما
زمرہ:طریقۂ محمدیہ کے مشائخ
ضیاء النبی حسنی

ضیاء النبی حسنی
سید ضیاء النبی حسنی (1242ھ) سلسلہ احسنیہ مجددیہ کے مشائخ میں سے ہیں۔ خواجہ احمد نصیر آبادی اور ان کے خلیفہ خواجہ فیض اللہ اورنگ آبادی سے طریقت کا علم حاصل کیا اور آخر الذکر سے مجاز طریقت ہوئے۔ ان کے نواسہ سید ابو الحسن علی ندوی ناظم ندوۃ العلماء تھے۔ ان کے خلفاء میں محمد امین نصیر آبادی اور سید عبد الحی حسنی کا نام نمایاں ہے۔

## حوالہ جات

زمرہ:بھارت کے سنی علما
زمرہ:ہندوستانی صوفیا
زمرہ:سلسلہ احسنیہ مجددیہ
زمرہ:طریقۂ محمدیہ کے مشائخ
محمد امین نصیر آبادی

**محمد امین نصیر آبادی** طریقۂ محمدیہ اور سلسلہ احسنیہ مجددیہ کے کبار مشائخ میں سے تھے۔ نصیر آباد، رائے بریلی کے رہنے والے تھے۔ ضیاء النبی حسنی سے طریقت کا علم حاصل کیا اور مجاز بیعت ہوئے۔ رائے بریلی، پرتاپ گڑھ، سلطانپور، جونپور اور اعظم گڑھ میں ان کی دعوتی کاوشوں کے اثرات اب بھی نمایاں ہیں۔

## حوالہ جات

زمرہ:بھارت کے سنی علما
زمرہ:ہندوستانی صوفیا
زمرہ:سلسلہ احسنیہ مجددیہ
زمرہ:طریقۂ محمدیہ کے مشائخ
فخر الدین خیالی

سید **فخر الدین خیالی** 1256ھ میں دائرہ شاہ علم اللہ،رائے بریلی میں پیدا ہوئے۔ تعلیم اپنے زمانہ میں متعدد علما سے حاصل کی۔ فارسی کے صاحب قدرت ادیب، اردو و فارسی اور بھاشا کے قادر الکلام شاعر تھے۔ نثر و نظم کا ایک بڑا کتب خانہ بطور یادگار چھوڑا، جو تقریباً کل غیر مطبوعہ ہے۔ ان کی سب سے اہم تصنیف "مہر جہاں تاب" ہے جو فارسی زبان میں ایک دائرۃ المعارف کی حیثیت رکھتا ہے، اس میں تمام علوم و فنون، علما، شعرا، مشائخ صوفیہ اور ماہرین علم و فن کا تذکرہ اور تمام ضروری معلومات اور تاریخ کا ذخیرہ ہے۔ پہلی جلد فل اسکیپ سائز کے تیرہ سو صفحات پر مشتمل ہے۔ خواجہ احمد نصیر آبادی سے بیعت کی اور انھی کی خدمت میں سلوک کی تعلیم حاصل کرکے اجازت و خلافت سے سرفراز ہوئے۔

## حوالہ جات

زمرہ:اردو شعرا
زمرہ:بھارت کے سنی علما
زمرہ:ہندوستانی صوفیا
زمرہ:سلسلہ احسنیہ مجددیہ
زمرہ:فارسی شعرا
ہندوستان میں 1806ء

## حکومتی عہدے دار
* مغل شہنشاہ شاہ عالم ثانی – شہنشاہِ ہندوستان 10 دسمبر 1759ء تا 19 نومبر 1806ء
* مغل شہنشاہ اکبر شاہ ثانی – 19 نومبر 1806ء تا 28 ستمبر 1837ء
* سر جارج بارلو — قائم مقام گورنر جنرل ہندوستان 10 اکتوبر 1805ء تا 31 جولائی 1807ء
* میر اکبر علی خان سکندر جاہ آصف جاہ سوم — نظام ریاست حیدرآباد دکن 6 اگست 1803ء تا 21 مئی 1829ء
* بابر علی خان– نواب بنگال اور مرشدآباد 6 ستمبر 1793ء تا 28 اپریل 1810ء
* باجی راؤ دوم — پیشوا مراٹھا سلطنت 6 دسمبر 1796ء تا 3 جون 1818ء
* رانا رُودر پال — رانا ریاست بھجی 1803ء تا 1815ء
## واقعات
* 19 نومبر – مغل شہنشاہ شاہ عالم ثانی دہلی میں فوت ہوا۔ 
* 20 نومبر — مغل شہنشاہ اکبر شاہ ثانی بمقام لال قلعہ، دہلی میں تخت نشیں ہوا۔

## پیدائش

## وفیات
* 19 نومبر – شاہ عالم ثانی، شہنشاہِ ہندوستان 10 دسمبر 1759ء تا 19 نومبر 1806ء (پیدائش: 25 جون 1728ء بمقام شاہجہاں آباد پرانی دہلی، مغل سلطنت)
## حوالہ جات

زمرہ:ہندوستان میں 1806ء
زمرہ:1806ء بلحاظ ملک
زمرہ:سالہائے بھارت
زمرہ:ہندوستان میں انیسویں صدی کے سال
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مطابقت رکھنے والی مختصر تفصیل
خلاف اولیٰ

**خلاف اولیٰ** : وہ کام ہے جس کی ممانعت میں حدیث نہ ہو اور یہ کام مستحب کے خلاف ہو اس کے ترک پر ثواب ہے اور اس کے فعل پر نہ عذاب ہے نہ ملامت۔
## مکروہ تنزیہی
خلاف اولیٰ فعل دائماً کیا جائے یا احیاناً اس میں اور مکروہ تنزیہی میں ہلکا سافرق ہے، مکروہ تنزیہی وہ کام ہے جس کی ممانعت حدیث سے ثابت ہو اور خلاف اولیٰ وہ کام ہے جو مستحب کے خلاف ہو یا مستحب کام کو ترک کرنا خلاف اولیٰ ہے۔
## خلاف اولیٰ اور مستحب میں فرق
البحرالرائق میں یہ تصریح ہے کہ مستحب کے ترک سے کراہت لازم نہیں آتی کیونکہ کراہت تنزیہہ کے ثبوت کے لیے خصوصی دلیل ضروری ہے اور اس کی طرف تحریر ابن ھمام میں اشارہ ہے کہ خلاف اولیٰ وہ کام ہے جس میں ممانعت کا صیغہ نہ ہو بہ خلاف مکروہ تنزیہی اور ظاہر یہ ہے کہ خلاف اولیٰ عام ہے پس ہر مکروہ تنزیہی خلاف اولیٰ ہے لیکن ہر خلاف اولیٰ مکروہ تنزیہی بہ خلاف مکروہ تنزیہی نہیں ہے کیونکہ بعض اوقات خلاف اولیٰ مکروہ تنزیہی نہیں ہوتا کیونکہ اس پر خصوصی دلیل نہیں ہوتی جیسے چاشت کی نماز ترک کرنا اور اس سے یہ ظاہر ہو گیا کہ مستحب کو ترک کرنا خلاف اولیٰ کی طرف راجع ہوتا ہے لیکن اس سے یہ لازم نہیں آتا کہ وہ مکروہ تنزیہی ہو کیونکہ مکروہ تنزیہی وہ کام ہے جس کی خصوصیت سے ممانعت ہو کیونکہ کراہت ایک حکم شرعی ہے اس کے لیے خصوصیت کے ساتھ دلیل ضروری ہے۔ خلاصہ یہ ہے کہ مکروہ تنزیہی وہ کام ہے جس کی ممانعت حدیث میں وارد ہو اور اس کا بیان جواز رسول اللہ (صلی اللہ علیہ وآلہ وسلم) کے فعل سے ثابت ہو، جیسے کھڑے ہو کر پانی پینا اور خلاف اولیٰ وہ کام ہے جو مستحب کے خلاف ہو جیسے مسجد میں پہلے بایاں پیر رکھنا یا جس کام میں مستحب کا ترک ہو جیسے وضو سے پہلے بسم اللہ نہ پڑھنا۔
زین الدین ابن نجیم لکھتے ہیں :
حاصل یہ ہے کہ جب سنت مؤکدہ قویہ ہو (جیسے دو رکعت سنت فجر) تو یہ بعید نہیں ہے کہ اس کا ترک کرنا مکروہ تحریمی ہو جیسے ترک واجب مکروہ تحریمی ہے اس کا ترک کرنا بھی مکروہ تحریمی ہے اور اگر سنت غیر مؤکدہ ہو تو اس کا ترک کرنا مکروہ تنزیہی ہے اور اگر کوئی کام مستحب ہو یا مندوب (مطلوب) ہو یا سنت نہ ہو تو پھر چاہیے کہ اس کا ترک بالکل مکروہ نہ ہو جیسا کہ فقہا نے یہ تصریح کی ہے کہ مستحب یہ ہے کہ عید الاضحیٰ کے دن نماز سے پہلے کچھ نہ کھائے اور قربانی کر کے اس کے گوشت سے کھائے اور اگر اس نے قربانی کے گوشت کے علاوہ کسی اور چیز کو کھالیا تو یہ مکروہ نہیں ہے لہٰذا مستحب کے ترک سے مکروہ کا ثبوت لازم نہیں آتا البتہ اس پر یہ اشکال ہے کہ فقہا نے یہ کہا ہے کہ مکروہ تنزیہی خلاف اولیٰ کی طرف رجوع کرتا ہے اور اس میں کوئی شک نہیں ہے کہ ترک مستحب خلاف اولیٰ ہے۔
مکروہ تنزیہی کا خلاف اولیٰ کی طرف رجوع کرنا اور چیز ہے اور مکروہ تنزیہی کا خلاف اولیٰ ہونا ایک الگ چیز ہے اور مجازاً اور توسعاً ایک مقابل کا دور سے مقابل پر اطلاق ہوجاتا ہے جیسے فرض پر واجب کا اطلاق کردیتے ہیں اور مکروہ تحریمی پر حرام کا اطلاق کردیتے ہیں لیکن اس سے یہ لازم نہیں آتا کہ فرض اور واجب میں اور حرام اور مکروہ تحریمی میں کوئی فرق نہ ہو اس لیے اگر فقہا مکروہ تنزیہی پر خلاف اولیٰ کا اطلاق کر دیتے ہیں تو اس سے یہ لازم نہیں آتا کہ ان میں کوئی فرق نہ ہو۔
## حوالہ جات

زمرہ:فقہ
ہندوستان میں 1761ء

## حکومتی عہدے دار
* شاہ عالم ثانی – مغل شہنشاہ 10 دسمبر 1759ء تا 19 نومبر 1806ء
* جان کارنک – بریگیڈئیر جنرل ایسٹ انڈیا کمپنی، کمانڈر انچیف ہندوستان دسمبر 1760ء تا اپریل 1761ء
* آئرے کوٹ – لیفٹیننٹ جنرل ایسٹ انڈیا کمپنی، کمانڈر انچیف ہندوستان اپریل 1761ء تا 1763ء
* صلابت جنگ — نظام ریاست حیدرآباد دکن 13 فروری 1751ء تا 8 جولائی 1762ء
* میر قاسم– نواب بنگال اور مرشدآباد 20 اکتوبر 1760ء تا 7 جولائی 1763ء

## واقعات
* 14 جنوری 1761ء: تیسری جنگ پانی پت
## پیدائش

## وفیات
* 9 دسمبر – تارا بائی، ملکہ مراٹھا سلطنت۔ (پیدائش: 1675ء)

## حوالہ جات

زمرہ:ہندوستان میں 1761ء
زمرہ:سالہائے بھارت
زمرہ:ہندوستان میں اٹھارہویں صدی کے سال
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مطابقت رکھنے والی مختصر تفصیل
آسٹریائی ایسٹ انڈیا کمپنی

**آسٹریائی ایسٹ انڈیا کمپنی** (Austrian East India Company) آسٹریائی تجارتی کمپنیوں کی ایک مجموعی اصطلاح ہے جو اوستیند اور تریستے میں قائم ہوئیں۔ 

## مزید دیکھیے
* ڈینش ایسٹ انڈیا کمپنی
* برطانوی ایسٹ انڈیا کمپنی
* ولندیزی ایسٹ انڈیا کمپنی
* فرانسیسی ایسٹ انڈیا کمپنی
* پرتگیزی ایسٹ انڈیا کمپنی
* سویڈش ایسٹ انڈیا کمپنی

زمرہ:تجارتی کمپنیاں
زمرہ:ویکی ڈیٹا سے مطابقت رکھنے والی مختصر تفصیل
زمرہ:سلطنت ہیبسبرگ میں 1775ء کی تاسیسات
زمرہ:تریستے
زمرہ:آسٹریا کی کمپنیاں
زمرہ:اطالیہ کی کمپنیاں
اوسٹینڈ

**اوسٹینڈ**بلجئیم کا ایک بلدیہ اور بندرگاہ ہے جو مغربی فلانڈرز میں واقع ہے۔

## جڑواں شہر
شہر اوسٹینڈ کا جڑواں شہر بانجول ہے۔ 

## مزید دیکھیے
* بلجئیم
* فہرست بلجئیم کے شہر

## حوالہ جات

زمرہ:بیلجیم کے بندرگاہ شہر اور ٹاؤن
زمرہ:بیلجئیم کے آباد مقامات
زمرہ:بیلجیم کے آباد ساحلی مقامات
زمرہ:گرمائی اولمپکس 1920ء کے مقامات
زمرہ:ویکی ڈیٹا سے مختلف مختصر وضاحت
زمرہ:اولمپک پولو کے مقامات
زمرہ:بیلجیم کے شہر
زمرہ:بندرگاہ شہر
ایسٹ انڈیا کمپنی (ضد ابہام)

**[[برطانوی ایسٹ انڈیا کمپنی|ایسٹ انڈیا کمپنی]]** (East India Company) جسے برطانوی ایسٹ انڈیا کمپنی (English East India Company، the British East India Company، and the Honourable East India Company) بھی کہا جاتا ہے مملکت انگلستان اور بعد میں متحدہ مملکت برطانیہ عظمی و آئر لینڈ کی ایک کمپنی تھی جو 1600ء میں قائم کی گئی۔ اس کی جنوب مشرقی ایشیا، مشرقی ایشیا اور ہندوستان میں تجارتی اجارہ داری قائم تھی۔ 

**ایسٹ انڈیا کمپنی** کے لیے مندرجہ ذیل کئی یورپی تاریخی کمپنیوں سے بھی رجوع کیا جا سکتا ہے۔ 

* آسٹریائی ایسٹ انڈیا کمپنی، قیام 1775ء اور ختم 1785ء
* ڈینش ایسٹ انڈیا کمپنی: پہلی (1616ء–1650ء)، دوسری (1670ء–1729ء)، ایشیائی کمپنی (1730ء)
* ولندیزی ایسٹ انڈیا کمپنی، قیام 1602ء اور ختم 1798ء
* فرانسیسی ایسٹ انڈیا کمپنی، قیام 1664ء اور ختم 1769ء
* پرتگیزی ایسٹ انڈیا کمپنی، قیام 1628ء اور ختم 1633ء
* سویڈش ایسٹ انڈیا کمپنی، قیام 1731ء اور ختم 1813ء

زمرہ:ضد ابہام صفحات
زمرہ:ویکی ڈیٹا سے مختلف مختصر وضاحت
بنگی ساہتیہ پریشد

[تصغیر|بنگی ساہتیہ پریشد کی عمارت کا سامنے والا حصہ - [کلکتہ، بھارت]]**بنگی ساہتیہ پریشد** () بنگالی زبان کی ایک ادبی انجمن تھی۔ یہ برٹش راج کے زمانہ میں قائم ہوئی۔ اِس کا اہم مقصد بنگالی زبان کے ادب کو فروغ دینا اور دوسری زبانوں کے ادبی کاموں کو بنگالی زبان میں ترجمہ کرنا تھا۔ نمایاں مقصد بنگالی زبان کو عروج پر پہنچانا اور فروغ دینا تھا۔[تصغیر|بنگی ساہتیہ پریشد کے اراکین - [کلکتہ، 6 دسمبر 1908ء]]

## تاریخ
بنگالی زبان کی اِس ادبی انجمن کی بنیاد 1893ء میں ایل لیوٹارڈ اور کشتری پال چکرابراتی نے رکھی۔ عموماً تاریخ میں یہ ادبی انجمن "دی بنگال اکیڈمی آف لٹریچر"

**The Bengal Academy of Literature** کے نام سے بھی مشہور ہے۔ 29 اپریل 1894ء کو اِس انجمن کے اراکین نے اِس انجمن کا نام بینگیا ساہتیہ پریشد تجویز کر لیا۔ 1894ء میں اِس انجمن کے پہلے سربراہی اراکین میں رومیش چندر دت، رابندر ناتھ ٹیگور بطور صدر انجمن اور نبین چندر سین بطور نائب صدر مقرر ہوئے۔

1894ء میں انجمن نے اپنا پہلا ادبی مجلہ شائع کیا جو پہلے تو انگریزی زبان میں شائع ہوا مگر بعد ازاں عوامی حلقوں کے لیے بنگالی زبان میں شائع کیا گیا۔ 1900ء میں رابندر ناتھ ٹیگور کا بھائی ستیندرا ناتھ ٹیگور اِس ادبی انجمن کا صدر مقرر ہوا۔ 1909ء میں انجمن کا مستقل ایک مرکزی پیڈ کوارٹر کا قیام عمل میں آیا۔ بہت جلد ہی ہندوستان میں اِس کی 30 شاخیں قائم ہوئیں۔ اِس ادبی انجمن کی نمایاں بنگالی شخصیات دبیندرا پرساد گھوش، ایشور چندر ودیاساگر، رامیندرا سندر تری بیدی ہیں۔

## حوالہ جات

زمرہ:بنگال
زمرہ:بنگالی ادبی ادارے
زمرہ:بنگالی زبان
زمرہ:بھارت کی کتابیں شائع کرنے والی کمپنیاں
زمرہ:تاریخ بنگال
زمرہ:ہندوستانی ادبی سوسائٹیاں
تھیوڈر نولدیکی

**تھیوڈر نولدیکی** (جرمن: ***Theodor Nöldeke***) (پیدائش: 2 مارچ 1836ء – وفات: 25 دسمبر 1930ء) جرمن مستشرق تھا جس کی عمر کا طویل حصہ جرمنی میں گذرا۔
[تصغیر|نولدیکی کے دستخط - ([1907ء سے قبل)]]

## نولدیکی بحیثیت مستشرق

### [[مکی سورہ|وہ مکی سورتیں جو ابتدائی زمانہ نبوت میں نازل ہوئیں]]
* مزید دیکھیں: '''مکی سورتیں'''، '''قرآنی سورتوں کی فہرست'''

### [[مدنی سورہ|وہ مدنی سورتیں جو زمانہ نبوت کے قیام مدینہ منورہ میں نازل ہوئیں]]
* مزید دیکھیں: '''مدنی سورتیں'''

## وفات
نولدیکی نے 94 سال کی عمر میں 25 دسمبر 1930ء کو کالسروہ، جرمنی میں وفات پائی۔

## تلمیذ خاص
کارل بروکلمان نولدیکی کا خاص شاگرد تھا جس نے استشراق میں نمایاں شہرت پائی۔

## تصنیفات
[تصغیر|نولدیکی کے دستخط - ([1905ء سے قبل)]]

## مزید دیکھیے
* قرآنی سورتوں کی فہرست

## حوالہ جات

زمرہ:1836ء کی پیدائشیں
زمرہ:1930ء کی وفیات
زمرہ:اسلام کے مؤرخین
زمرہ:بائبل کے اسکالر
زمرہ:جامعہ ہومبولت کے فضلا
زمرہ:جرمن مترجمین قرآن
زمرہ:جرمنی کے مرد مصنفین
زمرہ:جرمنی کے مستشرقین
زمرہ:عہد نامہ قدیم کے اسکالر
زمرہ:قرآنی علوم
زمرہ:ویکیپیڈیا مضامین مع ISNI شناخت کنندگان
زمرہ:ویکیپیڈیا مضامین مع LCCN شناخت کنندگان
زمرہ:ہم برک کی شخصیات
زمرہ:آرامی زبان کے ماہرین صرف و نحو
زمرہ:جامعہ گوٹنجن کے فضلا
زمرہ:امریکی فلسفیانہ سوسائٹی کے ارکان
زمرہ:جرمن الٰہیات دان
زمرہ:2 مارچ کی پیدائشیں
زمرہ:ماہر عربیات
زمرہ:تفسیر
زمرہ:جرمن علمائے اسلام
بلجئیم کے صوبے

**[[بلجئیم]]** تین علاقہ جات میں منقسم ہے۔ جس میں دو فلیمش علاقہ اور والون علاقہ یا والونیا ہیں، جو صوبوں میں منقسم ہیں۔ جبکہ تیسرا برسلز دار الحکومت علاقہ ہے کہ جو صوبوں میں منقسم نہیں ہے۔

## فہرست

## حوالہ جات

## بیرونی روابط

* The provinces, belgium.be
* Vereniging van de Vlaamse Provincies (Association of the Flemish Provinces)
* Association des Provinces wallonnes (Association of the Walloon Provinces)

زمرہ:بیلجیم کی ذیلی تقسیم
زمرہ:بیلجیم کی ذیلی تقسیمات کی فہرستیں
زمرہ:بیلجیم کے صوبے
زمرہ:بیلجیم میں مقامی حکومت
زمرہ:درجہ دوم انتظامی ملکی ذیلی تقسیم
زمرہ:کامنز زمرہ جس کا ربط ویکی ڈیٹا پر ہے
زمرہ:ملکی تقسیمات کی فہرستیں
زمرہ:یورپ کی ملکی ذیلی تقسیم
زمرہ:ویکی ڈیٹا سے مختلف مختصر وضاحت
سمباد پربھاکر

**سمباد پربھاکر** () ایک بنگالی اخبار ہے۔ اِس اخبار کا بانی ایشور چندر گپتا تھا۔ یہ اخبار 1831ء میں جاری ہوا۔ اولاً تو اخبار ہفتہ وار تھا مگر 8 سال کے اندر اندر ترقی کرتا ہوا 1839ء میں روزنامہ بن گیا۔ بنگالی زبان کا یہ پہلا اخبار تھا جو برٹش راج کے زمانہ میں کلکتہ شہر سے جاری ہوا۔ سمباد پربھاکر ہندوستان سمیت غیر ملکی خبروں اور سیاسی حالات، معاشرتی حالات اور بنگالی ادب کے لیے مشہور ہوا۔ بنگالی زبان کے نشاۃِ ثانیہ میں اِس اخبار کا اہم کردار ہے۔

## تاریخ
پہلے بنگالی اخبار سمبھد پربھاکر کی اشاعت کا مقصد بنگالی زبان کی ترویج عامہ تھا۔ اِسے ایشور چندر گپتا نے جاری کیا۔ اِس کا مقام اشاعت پتھوری گھاٹ، نزد کلتکہ تھا۔ اخبار کا پہلا پرچہ بروز جمعہ 28 جنوری 1831ء مطابق 26 ماگھ 1237 سن بکرمی کو نکلا۔ اِس اخبار کا سرپرست جوگیندر موہن ٹھاکر تھا جو پتھوری گھاٹ نزد کلکتہ میں مقیم تھا۔ 1832ء تک جوگیندر موہن ٹھاکر اس اخبار کی سرپرستی کرتا رہا۔

1832ء میں جوگیندر موہن ٹھاکر کی وفات کے بعد اخبار کی اشاعت بند ہو گئی۔ 25 مئی 1832ء تک اِس اخبار کے 69 شمارے نکلے۔ 1836ء میں ایشور چندر گپتا نے دوبارہ اخبار کا اجرا کیا۔ 10 اگست 1836ء سے اخبار سہ روزہ ہو گیا، یعنی ایک ہفتہ میں تین روز اخبار کی اشاعت ہونے لگی۔ 1837ء میں پتھوری گھاٹ کے ٹھاکر خاندان نے دوبارہ اِس اخبار کی سرپرستی شروع کردی جس سے یہ اخبار بنگالی زبان کا اہم ترین اخبار بن گیا۔ 14 جون 1839ء کو یہ اخبار روزنامہ بن گیا  جس سے بنگالی ادب اور بنگالی زبان کی ترویج عام ہوئی اور بنگالی صحافت کو نمایاں مقام ملا۔ 1853ء میں اِس اخبار کا ماہنامہ بھی نکالا گیا جو ایک مہینہ کی خبروں پر مشتمل ہوتا تھا۔ 23 جنوری 1859ء کو ایشور چندر گپتا کی وفات ہو گئی تو اِس اخبار کی ادارت اُس کے بھائی رام چندر گپتا کے ہاتھ میں آ گئی۔ مگر رام چندر گپتا اِس اخبار کو اپنی طویل علالت کے باعث مزید جاری نہ رکھ سکا اور یہ اخبار اُس کے چھوٹے بھائی گوپال چندر مکھوپادھیائے کی ادارت میں آ گیا۔ گوپال چندر مکھوپادھیائے اِس اخبار کا آخری مدیر تھا۔ بیسوی صدی عیسوی کے ابتدائی سالوں میں ہی یہ اخبار بند ہو گیا۔

اِس اخبار نے بنگالی زبان کے نئے ادیبوں کو بھی متعارف کروایا جیسے کہ بینکھم چندر چتوپادھیائے کے اولین بنگالی ادب کو اِسی اخبار نے شائع کیا۔ مدیر اول ایشور چندر گپتا نے ادیبوں اور لکھاریوں کا ایک گروہ اِس اخبار کے لیے بنا رکھا تھا۔ 1840ء اور 1850ء کے عشروں میں اِس اخبار نے ہندو مت کے کئی نظریات کے مخالف مضامین پیش کیے جیسے کہ تعلیم ہر آدمی کی ضرورت، بیوہ کی دوبارہ شادی اور زمینداروں کے حقوق کو بھی اجاگر کیا۔ اِس اخبار کے کچھ شمارے نیشنل لائبریری کلکتہ میں دیکھے جا سکتے ہیں جو بینگیا ساہتیہ پریشد  اکیڈمی کے پاس محفوظ تھے۔

## شراکتی معاونین
 کنگل ہری ناتھ
* بینکھم چندر چتوپادھیائے
* رادھاکانت دیب

## حوالہ جات

زمرہ:بنگالی نشاة ثانیہ
زمرہ:بھارت کے کالعدم اخبارات
زمرہ:تاریخ بنگال
زمرہ:بھارت میں شائع ہونے والے بنگالی زبان کے اخبارات
زمرہ:بنگالی زبان کے اخبار
زمرہ:ہندوستان میں 1831ء کی تاسیسات
زمرہ:ویکی ڈیٹا سے مطابقت رکھنے والی مختصر تفصیل
برسلز

**برسلز** (؛ ؛ باضابطہ نام: **خطۂ دار الحکومت برسلز**) مغربی یورپ میں واقع ملک بیلجیئم کا دار الحکومت اور بلکہ تمام براعظم یورپ کا مرکزی شہر ہے۔ یہ شہر صوبہ فلینڈرس کی محدود میں پڑتا ہے حالانکہ اسے اپنی انتظامیہ حدود حاصل ہے جہاں پہ زیادہ تر فرانسیسی زبان بولی جاتی ہے۔

## تفصیلات
برسلز کا رقبہ 161.38 مربع کلومیٹر ہے، ہے کی مجموعی آبادی 13 میٹر سطح سمندر سے بلندی پر واقع ہے۔ 

## جڑواں شہر
شہر برسلز کے جڑواں شہر لیوبلیانا، صوفیہ، تیرانا و اقحصار ہیں۔ 

## مزید دیکھیے
* بلجئیم
* فہرست بلجئیم کے شہر

## حوالہ جات

زمرہ:برسلز
زمرہ:بیلجیم کے علاقہ جات
زمرہ:خود مختار خطے
زمرہ:فرانسیسی زبان بولنے والے ممالک اور علاقہ جات
زمرہ:یورپی دارالحکومت
زمرہ:پہلے ہزارے میں قائم ہونے والے آباد مقامات
زمرہ:ویکی ڈیٹا سے مختلف مختصر وضاحت
زمرہ:نٹس 1 یورپی یونین کے شماریاتی علاقے
احمد شاہ

**احمد شاہ** سے مراد ہو سکتا ہے :
* حکمرانوں کے نام:
* * احمد شاہ ابدالی (*ح۔ * 1722–1772)، درانی سلطنت کا بانی جو احمد شاہ ابدالی کے نام سے مشہور ہے۔ 
* * احمد شاہ بہادر (*ح۔ * 1748–1775)، شمالی بھارت کا مغل حکمران
* * احمد شاہ قاجار (*ح۔ * 1898–1930)، سلطنت قاجار کا آخری ایرانی حکمران
:دیگر
* احمد شاہ مسعود (1953–2001)، افغان شمالی اتحاد کا رہنما
* احمد ندیم قاسمی کا اصل نام

زمرہ:ویکی ڈیٹا سے مختلف مختصر وضاحت
زمرہ:ضد ابہام صفحات
زمرہ:انسانی ناموں والے ضد ابہام صفحات
لووین

**لووین**  بلجئیم کا ایک قصبہ و بلدیہ ہے جو Arrondissement of Leuven میں واقع ہے۔

## جڑواں شہر
شہر لووین کے جڑواں شہر کراکوف، Lüdenscheid و رین ہیں۔

## مزید دیکھیے
* بلجئیم
* فہرست بلجئیم کے شہر

## حوالہ جات

زمرہ:بیلجیم میں مقامات عالمی ثقافتی ورثہ
زمرہ:بیلجیم میں یونیورسٹی شہر
زمرہ:بیلجئیم کے آباد مقامات
زمرہ:ویکی ڈیٹا سے مختلف مختصر وضاحت
زمرہ:Harv اور Sfn کے بدون ہدف نقائص
غینٹ

**غینٹ**  بلجئیم کا ایک شہر، بلدیہ ہے جو Arrondissement of Ghent میں واقع ہے۔

## جڑواں شہر
شہر گینت کے جڑواں شہر ناٹنگھم، Melle، براشوو، کانازاوا، اشیکاوا، تالین، سین-رافیل، ور، محمدیہ، وایزباڈن و گدانسک ہیں۔

## مزید دیکھیے
* بلجئیم
* فہرست بلجئیم کے شہر

## حوالہ جات

زمرہ:بیلجیم کے بندرگاہ شہر اور ٹاؤن
زمرہ:بیلجئیم کے آباد مقامات
زمرہ:ویکی ڈیٹا سے مختلف مختصر وضاحت
زمرہ:بیلجیم کے شہر
زمرہ:بیلجیم میں یونیورسٹی شہر
زمرہ:بندرگاہ شہر
ہاسیلت

**ہاسیلت**  بلجئیم کا ایک بلدیہ و شہر ہے جو لمبرگ (بیلجیم) میں واقع ہے۔

## جڑواں شہر
شہر ہاسیلت کے جڑواں شہر Detmold و Bicaz ہیں۔

## مزید دیکھیے
* بلجئیم
* فہرست بلجئیم کے شہر

## حوالہ جات

زمرہ:بیلجئیم کے آباد مقامات
زمرہ:ساتویں صدی میں آباد ہونے والے مقامات
زمرہ:ویکی ڈیٹا سے مختلف مختصر وضاحت
سلسلہ وار قاتل

[تصغیر|سلسلہ وار قاتل [جیک سفاح کی شکار ایک خاتون]]

**سلسلہ وار قاتل**  وہ شخص جو تین یا اس سے زیادہ افراد کو قتل کرے،  عام طور پر غیر معمولی نفسیاتی تسکین حاصل کرنے کے لیے، جہاں قتل ایک مہینے سے زیادہ عرصے یا خاص وقفہ (ایک عرصہ) کے بعد ہو رہے ہوں۔ 

مختلف حکام کی جانب سے **سلسلہ وار قاتل** کے لیے مختلف معیاروں کا اطلاق کیا جاتا ہے،  عموماً اس کے لیے تین قتل کی حد مقرر کی جاتی ہے، جبکہ بعض چار یا دو کی حد تسلیم کرتے ہیں۔

## حوالہ جات

## بیرونی روابط

* Crime Library's Serial Killer page
* Serial Murder: Multi-Disciplinary Perspectives for Investigators Official FBI publication
* Dr. James Fallon: The Brains of Serial Killers (Talk)
* Unknown Serial Killings 

زمرہ:سلسلہ وار قاتل
زمرہ:جرم
زمرہ:قتل
زمرہ:کامنز زمرہ جس کا ربط ویکی ڈیٹا پر ہے
زمرہ:غیر طبعی نفسیات
زمرہ:جرائم
زمرہ:ویکی ڈیٹا سے مختلف مختصر وضاحت
2016ء اڑی حملہ

**2016ء اوڑی حملہ** جموں و کشمیر کے اوڑی سیکٹر میں لائن آف کنٹرول کے نزدیک فوج کے ہیڈکوارٹر پر ہوا، ایک دہشت گرد حملہ ہے جس میں 17 بھارتی فوجی ہلاک ہو گئے۔ فوجی دستوں کی جوابی کارروائی میں چاروں حملہ آور مارے گئے۔ پچھلے تقریباً 20 سالوں میں بھارتی فوج پر کیا گیا یہ سب سے بڑا حملہ ہے۔ اوڑی حملے میں پاکستان میں موجود دہشت گردوں کا ہاتھ بتایا گیا ہے۔ ان کی منصوبہ بندی کے تحت ہی فوج کے کیمپ پر خودکش حملہ کیا گیا۔ حملہ آوروں سے غیر مسلح اور سوتے ہوئے جوانوں پر تابڑ توڑ فائرنگ کی گئی تاکہ زیادہ سے زیادہ جوانوں کو مارا جا سکے۔

## حوالہ جات

زمرہ:2016ء میں بھارت میں دہشت گردی
زمرہ:2016ء میں قتل عام
زمرہ:بھارت میں عمارات و ساخات پر حملے
زمرہ:جموں و کشمیر میں 2010ء کی دہائی
زمرہ:ستمبر 2016ء میں جرائم
زمرہ:ضلع بارہ مولہ
زمرہ:عسکری تنصیبات پر حملے
زمرہ:مسئلہ کشمیر
مرجئہ

**مرجئہ**وہ فرقہ ہے جس کا عقیدہ ہو کہ ایمان کا تعلق محض قول اور زبان سے ہے عمل کا اس میں دخل نہیں
## عقائد
مرجئہ کہتے ہیں کہ ایمان کے ہوتے ہوئے گناہ کچھ نقصان نہیں پہنچاتا، جیسے کفر کے ساتھ نیک عمل کوئی فائدہ نہیں دیتااور کسی مومن کو آگ کا عذاب نہیں ہوگا۔
## پس منظر
مرجئہ وہ لوگ تھے جو پہلے فتنے (شہادتِ عثمان سے صلح حسن و معاویہ) اور دوسرے فتنے (شہادتِ حسین سے شہادتِ عبداللٰہ بن زبیر تک) کے خون خرابے سے اس قدر بددل ہوئے کہ تقدیر کے عقیدے میں انتہا پسندی کا شکار ہو گئے اور بنوامیہ کے ظلم کو خدا کی رضا اور اپنی تقدیر قرار دے کر برداشت کرنے اور خارجیہ یا امامیہ یا راسخ العقیدہ اہلسنت کی طرح سیاسی و سماجی حالات کی ابتری پر بے چین ہوکر اقدامات اٹھانے سے منع کرنے لگے۔
## علامہ طبری کا قول
ابو جعفر طبری تہذیب الآثار میں فرماتے ہیں
فَأَمَّا الْمُرْجِئَةُ الْيَوْمَ فَهُمْ قَوْمٌ يَقُولُونَ: الْإِيمَانُ قَوْلٌ بِلَا عَمِلٍ، فَلَا تُجَالِسُوهُمْ، وَلَا تُؤَاكِلُوهُمْ، وَلَا تُشَارِبُوهُمْ، وَلَا تُصَلُّوا مَعَهُمْ، وَلَا تُصَلُّوا عَلَيْهِمْ
آج کل مرجئہ ایسے گروہ کو کہا جاتا ہے جو یہ کہتے ہیں کہ ایمان بغیر عمل کے محض قول (کلمہ شہادت) کا نام ہے لہذا نہ تم ایسے لوگوں کے ساتھ بیٹھو نہ ان کے ساتھ کھاؤ پیو نہ ان سے ملاقات کرو نہ ان کے ساتھ نماز پڑھو اور نہ ان کی نماز جنازہ میں شریک ہو۔
## ابن تیمیہ کی تشریح
شیخ ابن تیمیہ مرجئہ کے متعلق کہتے ہیں
ایمان دل کی تصدیق اور زبان کے اقرار کو کہتے ہیں۔ اور اعمال کو اس میں سے نہیں(شمارکرتے)ان مرجئہ فقہاءمیں سے ایک گروہ کوفہ کے فقہاِ اور عابد لوگوں میں سے بھی تھا۔ مگران کا قول جہم بن صفوان کے قول کی طرح نہ تھا، وہ جانتے تھے کہ اگر قدرت رکھنے کے باوجودانسان زبان سے ایمان کا اقرارنہیں کرتا۔ تو وہ مومن نہیں ہوسکتااور وہ یہ بھی جانتے تھے کہ ابلیس اور فرعون دل سے تصدیق کرنے باوجودکافرتھے۔ لیکن اگر وہ دل کے اعمال کو ایمان میں داخل نہ کرتے تو ان کو جہم بن صفوان کا قول لازم آتا، وہ عمل کی وجہ سے ایمان کے بڑھنے اورگھٹنے کے قائل بھی نہیں ہیں۔ لیکن اتنا وہ کہتے ہیں کہ:ایمان کا بڑھنا شریعت کے مکمل ہونے سے پہلے تھا اس کا مطلب(ان کے ہاں) یہ ہے کہ اﷲنے جب بھی کوئی آیت نازل کی اس کی تصدیق واجب ہوئی۔ تویہ تصدیق اس تصدیق میں ضم ہو گئی، جو پہلے سے تھی لیکن جب وہ چیزمکمل ہو گئی جو اﷲ نازل کر رہاتھاتو ان کے نزدیک ایمان میں تفاضل باقی نہ رہا، بلکہ تمام لوگوں کا ایمان برابر ہوا)چاہے( سابقین اولین جیسے ابوبکرو عمر کا ایمان یافاجر(اورظالم)جیسے حجاج اور ابو مسلم الخراسانی وغیرہ کا ایمان ان کے نزدیک برابر ہے۔
## حوالہ جات

زمرہ:اسلامی مکاتب فکر
زمرہ:عربی الفاظ اور جملے
زمرہ:فرقے
زمرہ:کوفہ
زمرہ:مذہب میں آٹھویں صدی
زمرہ:اہل سنت
زمرہ:اسلامی الٰہیات
زمرہ:اسلامی اصطلاحات
صحیح ابن السکن

صحیح ابن السکن  حدیث کی کتاب  جسے ا امام حافظ بو علی سعيد بن عثمان بن السكن البغدادی المتوفی 353ھ نے جمع کیا جو حدیث کی درجہ صحاح کی کتابوں میں سے ایک ہے .
علمائے حدیث نے تسلیم کیا کہ اسے صحیح بخاری اور صحیح مسلم اور صحیح ابن خزیمہ اور صحیح ابن حبان کے بعدصحیحین کی شرائط پر اسے مرتب کیا گیا ہے
ابن السکن نے اکابر مشائخ سے  علم حدیث حاصل کیا ان میں سے محمد بن يوسف الفربری جن سے صحيح البخاری اور اجل اکابر نے بھی روایات لیں، ان کے علاوہ ابو عبد الله بن منده، اورعبد الغني بن سعيدبھی شامل ہیں
ان کی دیگر تصنیفات میں "الصحيح المنتقى", جس کا دوسرا نام "سنن الصحاح المأثورة عن رسول الله -صلى الله عليه وسلم" ہے اس کتاب کو ابن حزم نے کتب حدیث کی پہلے درجے کی صحاح میں شامل کیا ہے۔

## حوالہ جات

زمرہ:کتب حدیث
زمرہ:کتب اہل سنت
زمرہ:صحاح ستہ
صحیح ابی عوانہ

**صحیح ابی عوانہ** جس کا دوسرا نام مستخرج ابی عوانہ بھی ہے، اس کے مصنف الحافظ يعقوب بن اسحاق الاسفراينی متوفَّى: 316ھ ہیں۔
یہ کتاب صحيح مسلم کی شرائط پر لکھی گئی ابن حجر نے کہا بہت سی ایسی حدیثیں اس میں بیان ہوئیں جو امام مسلم نے اپنی صحیح میں شامل نہ کی تھیں اسے فقہی کتب کی طرز پر مرتب کیا۔
## حوالہ جات

زمرہ:کتب حدیث
زمرہ:سنی کتب احادیث
زمرہ:نویں صدی کی عربی کتب
زمرہ:کتب اہل سنت
زمرہ:دسویں صدی کی عربی کتب
زمرہ:حدیث
المنتقی ابن الجارود

المنقی ابن الجارود کے مؤلف حافظ المسنِد ابو محمد، عبد الله بن علی بن الجارود، النيسابوری متوفی 307ھ ہیں۔
**المنتقى** یا **المنتقى في السنن المسندة** یا **المنتقى في السنن** حدیث نبوی کے اہم مجموعوں میں سے ایک کتاب ہے، جسے ابن الجارود نے تصنیف کیا۔ یہ کتاب فقہی ابواب کی ترتیب کے مطابق مرتب کی گئی ہے اور اس میں احکامِ فقہیہ کے دلائل درج ہیں۔ اس میں نبی کریم صلی اللہ علیہ وسلم کی وہ احادیث جمع کی گئی ہیں جو حلال و حرام جیسے فقہی مسائل سے متعلق ہیں۔
محدث امام ذہبی نے اس کتاب کے بارے میں اپنی معروف تصنیف سير أعلام النبلاء میں یوں تبصرہ کیا:

> ’’المنتقى‘‘ ایک مجلد کتاب ہے جس میں احکامِ شریعت سے متعلق احادیث درج ہیں اور اس میں اکثر احادیث درجہ حسن سے کم نہیں اور جو کم تر ہیں وہ بھی نقادِ حدیث کے درمیان محلِ اجتہاد ہیں۔

* کتاب کے بہت سے نام شہرت رکھتے ہیں
* عام علما اسے مختصر طور پر( المنتقى ) کہتے ہیں
* ابن خير نے اسے ( المنتقى فی السنن المسندة )لکھا ہے
* امام ذهبی نے : ( المنتقى فی السنن ) لکھا جبکہ مختصر نام ( السنن ) لکھا ہے
* امام الكتانی نے : ( المنتقى من السنن المسندة عن رسول الله ) لکھا ہے،
* ایک قدیم مخطوطہ میں اس کا نام ( المنتقى من السنن المسندة عن سيدنا المصطفى )بھی لکھا ہے
* ابن عبد الهادی نے اپنی کتاب طبقات علما الحديث میں اسے نظيف الأسانيد کہا ہے۔
* علامہ ذهبی نے السير میں : کبھی کوئی ان کے مرتبہ تک نہ پہنچ سکے گا
* اس کتاب میں مندرجہ ذیل احادیث ہیں
* 1 – احادیث صحيحہ( 934 ) حديثیں .
* 2 – حسن لذاتہ ( 84 ) حديثیں .
* 3 – حسن لغيره ( 96 ) حديثیں .
## احادیث کی تعداد
کتاب میں شامل کل احادیث کی تعداد **1114** ہے، تفصیل درج ذیل ہے:
* صحیح احادیث: 934
* حسن لذاته احادیث: 84
* حسن لغیره احادیث: 96

## شیوخ ابن الجارود
**دار التأصيل** کی طباعت کے مطابق کل روایات کی تعداد **1131** اور شیوخ کی تعداد **106** ہے۔

## حوالہ جات

زمرہ:کتب حدیث
زمرہ:کتب اہل سنت
محمد عاشق پھلتی

شاہ محمد عاشق بن عبید اللہ صدیقی پھلہتی سلسلہ احسنیہ مجددیہ کے کبار مشائخ میں سے تھے۔ شاہ ولی اللہ دہلوی سے علم و معرفت حاصل کی اور ان کے ساتھ 1143ھ میں حرمین شریفین کا سفر بھی کیا اور اساتذۂ حرمین سے استفادہ بھی کیا۔1187ھ میں وفات پائی۔

## حوالہ جات

زمرہ:بھارت کے سنی علما
زمرہ:ہندوستانی صوفیا
زمرہ:سلسلہ احسنیہ مجددیہ
نصیر الدین دہلوی

**نصیر الدین دہلوی** شاہ اسحاق دہلوی کے داماد اور شاگرد تھے۔ جنگ بالاکوٹ کے بعد شاہ اسحاق نے ان کو تحریک مجاہدین کی قیادت و امارت کے لیے بھیجا۔ انگریزوں اور سکھوں سے کئی لڑائیوں میں شرکت کی، ستھانہ میں 1841ء میں وفات پائی۔ حاجی امداد اللہ مہاجر مکی ابتدا میں انہی سے بیعت تھے۔

## حوالہ جات
محمد اسحاق دہلوی

**شاہ محمد اسحاق** (1200ھ-1262ھ) شاہ عبد العزیز دہلوی کے نواسے تھے۔ درس حدیث، اجازت و اسناد اور علوم دینیہ کی اشاعت میں شاہ عبد العزیز کے جانشیں ہوئے، شاہ عبد العزیز نے ان کو اپنا جانشین بنایا اور اپنی تمام کتابیں اور گھر وغیرہ ہبہ کر دیا، ان کے وفات کے بعد ان کی مسند درس پر بیٹھے اور 1239ھ سے لے کر 1258ھ تک دہلی میں مسند حدیث کو رونق بخشی پھر جب حجاز کی طرف ہجرت فرمائی تو اس مسند کی جانشینی شاہ عبد الغنی مجددی رحمۃ اللہ علیہ کے حصہ میں آئی نیز اسی دہلی میں آپ کے دوسرے شاگرد میاں نذیر حسین نے بھی اپنی درس حدیث کا آغاز کیا۔ 

شاہ صاحب 1258 سے 1262ھ تک حجازشریف میں حدیث کی تدریس و خدمت میں سرتا پا غرق و منہمک رہے، حجاز مقدس میں بھی ہندوستان کے صدہا علما نے ان سے حدیث کا درس پڑہنے کی سعادت حاصل کی۔ 

دوشنبہ 27/رجب 1262ھ کو مکہ معظمہ میں وفات پائی۔

## حوالہ جات

زمرہ:بھارتی مسلم شخصیات
زمرہ:ہندوستان کے مسلمان مذہبی رہنما
زمرہ:دہلی کی شخصیات
زمرہ:جنت المعلیٰ میں مدفون شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:دہلی کے اسکالر
محمد یعقوب دہلوی

**شاہ محمد یعقوب**  (وفات-1282ھ) شاہ ولی اللہ دہلوی کے نواسے اور شاہ عبد العزیز دہلوی کے بھانجے تھے۔ درس حدیث، اجازت و اسناد اور علوم دینیہ  کی اشاعت کا سلسلہ عمر بھر جاری رکھا۔ اپنے بڑے بھائی شاہ محمد اسحاق کے ساتھ 1258ھ میں مکہ معظمہ ہجرت کیا اور وہیں متتوطن ہو گئے۔ 27 ذیقعدہ 1282ھ کو مکہ میں انتقال کیا۔

## حوالہ جات

زمرہ:اٹھارویں صدی کے اسلامی مسلم علما
زمرہ:اٹھارہویں صدی کے ہندوستانی مسلمان
زمرہ:اسلامی بنیاد پرستی
زمرہ:انیسویں صدی کے اسلامی مسلم علما
زمرہ:انیسویں صدی کے ہندوستانی مسلمان
زمرہ:اہل حدیث شخصیات
زمرہ:بھارت کے سنی علما
سعید الرحمن اعظمی ندوی

**سعید الرحمن اعظمی ندوی** بن محمد ایوب اعظمی عربی زبان و ادب کے ماہر، ناقد، ادیب، صحافی اور دار العلوم ندوۃ العلماء کے مہتمم اور انٹیگرل یونیورسٹی، لکھنؤ کے چانسلر ہیں۔ اس کے علاوہ عربی ماہنامہ مجلۃ البعث الاسلامی کی تاسیس میں بھی سید محمد الحسنی کے ساتھ شریک رہے۔ مئو ناتھ بھجن، اتر پردیش میں ولادت ہوئی، مدرسہ مفتاح العلوم، مئو میں تعلیم حاصل کرنے کے بعد دار العلوم ندوۃ العلماء سے ادب عربی میں تخصص کیا۔ اس کے بعد دار العلوم ندوۃ العلماء میں بحیثیت استاذ ادب عربی مقرر ہوئے۔1958 ء میں عربی زبان و ادب کے ماہر ڈاکٹر تقی الدین ہلالی مراکشی سے بغداد میں جاکر استفادہ کیا۔ 1993ء سے 1999ء تک دار العلوم ندوۃ العلماء کے کلیۃ اللغۃ العربیۃ و آدابہا کے عمید رہے۔ 2000ء سے دار العلوم ندوۃ العلماء کے مہتمم ہیں۔ عربی زبان کے خطیب اور قلم کار ہیں۔

## ولادت و تعلیم اور تدریس
سعید الرحمن اعظمی ندوی کی ولادت مئو ناتھ بھجن میں 14 مئی 1935ء کو ہوئی۔ ان کے والد محمد ایوب اعظمی ایک نامور عالم دین اور محدث تھے۔ جامعہ عربیہ مفتاح العلوم، مئو میں حاصل کرنے کے بعد حبیب الرحمن اعظمی کے مشورہ سے دار العلوم ندوۃ العلماء سے ادب عربی سے تخصص کیا۔ اس کے بعد ندوہ میں بحیثیت استاد ادب عربی ان کا تقرر ہو گیا۔1958ء میں بغداد جا کر عربی زبان و ادب کے ماہر و ادیب ڈاکٹر تقی الدین ہلالی مراکشی سے ایک سال تک استفادہ کیا۔

## صحافتی خدمات
سید محمد الحسنی نے جب المنتدی العربی قائم کی تو اس میں شریک رہے اور جب اس کے تحت عربی مجلہ مجلۃ البعث الاسلامی 1955ء میں نکالنا شروع کیا تو اس کی ادارت میں بھی شریک رہے، محمد الحسنی کی 1979ء میں وفات کے بعد سے اس وقت تک مجلۃ البعث الاسلامی کے مدیر اعلیٰ ہیں۔ اس کے علاوہ عربی پندرہ روزہ الرائد کے نائب مدیر ہیں۔

## دیگر خدمات و ذمہ داریاں
1993ء سے 1999ء تک ندوہ کے کلیۃ اللغۃ العربیۃ و آدابہا کے عمید رہے۔2000ء سے تا حال دار العلوم ندوۃ العلماء کے منصب اہتمام پر فائز ہیں۔، اس کے علاوہ انٹیگرل یونیورسٹی، لکھنؤ کے کئی سال سے چانسلر بھی ہیں۔ پچاس سال سے زائد سے دار العلوم ندوۃ العلماء کی مسجد کے امام و خطیب ہیں، متعدد ملکوں کا دعوتی مقصد سے سفر کیا۔ عالمی رابطہ ادب اسلامی کے رکن، دینی تعلیمی کونسل کے نائب صدر اور متعدد مدراس کے ناظم و سرپرست ہیں۔

## تصنیفات
انھوں نے عربی و اردو میں متعدد کتابیں تحریر کیں، اسی طرح کئی کتابوں کا اردو سے عربی میں ترجمہ بھی کیا، ان میں بعض حسب ذیل ہیں:
### عربی
* شعرا الرسول
* ساعة مع العارفين
* صور من واقع الدين
* جاهلية اللغة وجنايتها على الدين والإنسانية
* أحمد بن عرفان المجاهد الشهيد
* ندوة العلماء تواجه التحدي الكبير
* الدعوة الإسلامية منجزات- مشكلات- طرق المعالجة
### اردو
* 48 سال شفقتوں کے سائے میں
* علم التصریف
* خطبات علم ودعوت
* اسوۂ نبوی کے آئینہ میں

### اردو سے عربی ترجمہ
* أسباب سعادة المسلمين وشقائهم للشيخ محمد زكريا الكاندهلوي
* منهج الدعوة في الإسلام لشيخ أمين أحسن الإصلاحي
* رجال الفكر والدعوة - الجزء الثاني - للشيخ أبي الحسن الندوي
* صورتان متضادتان
* القرن الخامس عشر
* القرآن يتحدث إليكم للشيخ محمد منظور النعماني
* توزيع الثروة في الإسلام للشيخ محمد شفيع العثماني 
## اعزاز
1994ء میں ان کی عربی زبان و خدمات کا اعتراف کرتے ہوئے حکومت ہند نے صدر جمہوریہ ایوارڈ دیا۔

## حوالہ جات

زمرہ:1934ء کی پیدائشیں
زمرہ:احناف
زمرہ:بقید حیات شخصیات
زمرہ:بھارت کے سنی علما
زمرہ:بھارتی مسلم شخصیات
زمرہ:بھارتی مصنفین
زمرہ:مئو کی شخصیات
زمرہ:فاضل جامعہ الازہر
زمرہ:دیوبندی شخصیات
زمرہ:ضلع اعظم گڑھ کی شخصیات
مونس

**مونس**  بلجئیم کا ایک بلدیہ و شہر ہے جو Arrondissement of Mons میں واقع ہے۔

## جڑواں شہر
شہر مونس کے جڑواں شہر میٹروپولیٹن بورو سیفٹن و لٹل راک، آرکنساس ہیں۔

## مزید دیکھیے
* بلجئیم
* فہرست بلجئیم کے شہر

## حوالہ جات

زمرہ:بیلجیم میں مقامات عالمی ثقافتی ورثہ
زمرہ:بیلجئیم کے آباد مقامات
زمرہ:ویکی ڈیٹا سے مختلف مختصر وضاحت
زمرہ:بیلجیم کے شہر
آرلون

**آرلون**  بلجئیم کا ایک بلدیہ ہے جو لکسمبرگ (بیلجیم) میں واقع ہے۔

## جڑواں شہر
شہر آرلون کے جڑواں شہر سینٹ-دے-دس-ووسگس، Bitburg، Hayange، مارکیٹ ڈریٹن، البا (ضد ابہام)، Diekirch، سلفر، لوزیانا و Sullana ہیں۔

## مزید دیکھیے
* بلجئیم
* فہرست بلجئیم کے شہر

## حوالہ جات

زمرہ:1221ء کی تحلیلات
زمرہ:950ء کی دہائی میں قائم ہونے والے ممالک اور علاقے
زمرہ:بیلجئیم کے آباد مقامات
زمرہ:سابقہ امارتیں
زمرہ:مقدس رومی سلطنت کی ریاستیں
زمرہ:بیلجیم کے شہر
عبد القیوم بڈھانوی

**عبد القیوم بڈھانوی** (1231ھ-1299ھ) اپنے وقت کے مشہور علما و صلحاء میں سے تھے۔ مولانا عبد الحی بڈھانوی کے صاحبزادے تھے۔ بچپن میں سید احمد بریلوی سے بیعت کی، مولانا محمد یعقوب اور شاہ اسحاق دہلوی سے علم حاصل کیا، سید احمد بریلوی کے خلیفہ شاہ محمد عظیم سے طریقت کی تعلیم حاصل کی۔ بھوپال میں عہدۂ افتا کے ذمہ دار تھے۔

## حوالہ جات
عبد السلام ہنسوی

**شاہ عبد السلام حسینی ہنسوی مجددی** بن سید ابو القاسم مجددی (1234ھ- 1299ھ) سلسلہ نقشبندیہ مجددیہ کے جلیل القدر مشائخ میں سے تھے۔ علوم ظاہری کی تکمیل کے بعد اپنے والد سے سلوک حاصل کیا جو شاہ غلام علی دہلوی کے خلیفہ تھے، ان کے انتقال کے بعد دہلی گئے اور شاہ احمد سعید مجددی نقشبندی سے تکمیل سلوک کرکے اجازت و خلافت حاصل کی، حجاز کا سفر کیا اور وہاں کے مشائخ سے حدیث کی سند حاصل کی۔

## حوالہ جات

زمرہ:بھارت کے سنی علما
زمرہ:ہندوستانی صوفیا
زمرہ:مجددی علماء
ایتربیک

**ایتربیک**  بلجئیم کا ایک بلجئیم کی بلدیات جو Arrondissement of Brussels-Capital میں واقع ہے۔

## جڑواں شہر
شہر ایتربیک کا جڑواں شہر Forte dei Marmi ہے۔

## مزید دیکھیے
* بلجئیم
* فہرست بلجئیم کے شہر

## حوالہ جات

زمرہ:بیلجئیم کے آباد مقامات
زمرہ:بیلجیم کے شہر
واضح رشید حسنی ندوی

**محمد واضح رشید حسنی ندوی** بن سید رشید حسنی ندوی جدید عربی زبان و ادب کے ماہر، ناقد، صحافی اور دار العلوم ندوۃ العلماء کے معتمد تعلیم، محمد رابع حسنی ندوی کے چھوٹے بھائی اور مجاز بیعت و ارشاد تھے۔ دار العلوم ندوۃ العلماء سے تعلیم حاصل کرنے کے بعد علی گڑھ مسلم یونیورسٹی سے انگریزی میں بی اے کیا۔ اس کے بعد آل انڈیا ریڈیو میں بحیثیت مترجم و اناؤنسر 1953ء سے 1973ء تک کام کرنے کے بعد دار العلوم ندوۃ العلماء واپس آ گئے اور متعدد دینی و علمی اداروں کے سرپرستی کرتے رہے۔

## ولادت و تعلیم
واضح رشید حسنی ندوی کی ولادت لکھنؤ کے قریب واقع تکیہ کلاں ضلع رائے بریلی میں
سنہ1933ء میں ہوئی۔ دار العلوم ندوۃ العلماء سے تعلیم حاصل کرنے کے بعد علی گڑھ مسلم یونیورسٹی سے انگریزی میں بی اے اور پھر وہیں سے ایم اے بھی کیا۔

## تدریس و دیگر ذمہ داریاں
بی۔ اے۔ کرنے کے بعد آل انڈیا ریڈیو میں بحیثیت مترجم و اناؤنسر 1953ء سے 1973ء تک کام کیا، اس کے بعد دار العلوم ندوۃ العلماء واپس آ گئے اور بحیثیت استاد ادب عربی ان کا تقرر ہوا۔ دار العلوم ندوۃ العلماء کے کلیۃ اللغۃ العربیۃ و آدابہا کے عمید رہے پھر عبد اللہ عباس ندوی کے بعد ندوہ کے معتمد تعلیمات مقرر ہوئے۔ اس کے علاوہ مدرسہ فلاح المسلمین، رائے بریلی کے ناظم اور دار عرفات کے نائب صدر تھے۔ نیز دار العلوم ندوۃ العلماء کے عربی نصف ماہی رسالہ "الرائد" کے تاحیات مدیر رہے۔

## تصوف و سلوک
تصوف سلوک میں محمد واضح رشید حسنی ندوی اپنے بڑے بھائی محمد رابع حسنی ندوی کے خلیفہ مجاز تھے۔

## تصانیف
واضح رشید حسنی کی اردو اور عربی زبانوں میں متعدد تصانیف ہیں، جن میں سے چند حسب ذیل ہیں:
### اردو میں
* محسن انسانیت ﷺ
* سلطان ٹیپو شہید ایک تاریخ ساز قائد شخصیت
* مسئلۂ فلسطین
* ندوۃ العلماء ایک رہنما تعلیمی مرکز اور تحریک اصلاح و دعوت
* نظام تعلیم و تربیت اندیشے، تقاضے اور حل
اسلام مکمل نظام زندگی حدیث نبوی کی روشنی میں

### عربی میں
* أدب الصحوة الإسلامية
* الدعوة الإسلامية و مناهجها في الهند
* حركة التعليم الإسلامي في الهند و تطور المنهج
* تاريخ الأدب العربي، العصر الجاهلي
* من صناعة الموت إلى صناعة القرارات۔
* نحو نظام عالمي جديد
* حركة رسالة الإنسانية
* الإمام أحمد بن عرفان الشهيد
* مصادر الأدب العربي
* أدب أهل القلوب
* المسحة الأدبية في كتابات الشيخ أبي الحسن على الحسني الندوي
* الشيخ أبو الحسن قائدا حكيما
* مختصر الشمائل النبوية
* أعلام الأدب العربي الحديث

### اردو سے عربی ترجمہ
* فضائل القرآن الكريم للشيخ محمد زكريا الكاندهلوي
* فضائل الصلاة على النبي الكريم صلى الله عليه وسلم للشيخ محمد زكريا الكاندهلوي
* الدين و العلوم العقلية للشيخ عبد الباري الندوي

## اعزاز
عربی زبان و ادب کے میدان میں واضح رشید حسنی کی خدمات کے اعتراف میں انھیں صدر جمہوریہ ایوارڈ سے نوازا گیا۔

## وفات
16 جنوری 2019ء بمطابق 9 جمادی الاول 1440ھ بروز بدھ واضح رشید حسنی کا انتقال ہوا۔

## حوالہ جات

## بیرونی روابط
* محمد واضح رشید حسنی ندوی کی اردو تصانیف
* محمد واضح رشید حسنی ندوی کی عربی تصانیف

زمرہ:احناف
زمرہ:بقید حیات شخصیات
زمرہ:بھارت کے سنی علما
زمرہ:بھارتی مسلم شخصیات
زمرہ:بھارتی مصنفین
زمرہ:1932ء کی پیدائشیں
زمرہ:بیسویں صدی کے مسلمان محققین اسلام
زمرہ:جامعہ علی گڑھ کے فضلا
زمرہ:دیوبندی شخصیات
زمرہ:حنفی فقہا
زمرہ:ضلع رائے بریلی کی شخصیات
زمرہ:سنی علماء اسلام
زمرہ:ویکی ڈیٹا سے مختلف مختصر وضاحت
فیض اللہ اورنگ آبادی

**فیض اللہ اورنگ آبادی** سلسلہ احسنیہ مجددیہ و طریقۂ محمدیہ کے مشائخ میں سے تھے۔ اورنگ آباد بجنور ضلع لکھنؤ کے رہنے والے تھے۔خواجہ احمد نصیر آبادی کے پاس چودہ سال شب و روز رہ کر ان سے سلوک کی تعلیم حاصل کی اور منازل سلوک طے کیں۔ اپنے شیخ کے خلفاء میں سب سے بلند مقام کے حامل تھے۔ ان کے خلفاء میں شاہ ضیاء النبی حسنی کا نام زیادہ مشہور ہے۔ 1297ھ میں رائے بریلی میں وفات پائی۔

## حوالہ جات

زمرہ:ہندوستانی صوفیا
زمرہ:سلسلہ احسنیہ مجددیہ
زمرہ:طریقۂ محمدیہ کے مشائخ
سینت یانس مولنبیک

**سینت یانس مولنبیک**  بلجئیم کا ایک بلجئیم کی بلدیات جو برسلز میں واقع ہے۔

## مزید دیکھیے
* بلجئیم
* فہرست بلجئیم کے شہر

## حوالہ جات

زمرہ:بیلجیم میں اسلام
زمرہ:بیلجئیم کے آباد مقامات
زمرہ:ویکی ڈیٹا سے مختلف مختصر وضاحت
زمرہ:برسلز
زمرہ:بلدیات
زمرہ:بیلجیم کے صوبے
زمرہ:شہری علاقہ
زمرہ:یورپ میں اسلامی دہشت گردی
ابو سعید حسنی

**سید شاہ ابو سعید** بن شاہ محمد ضیاء بن شاہ سید آیت اللہ بن شاہ علم اللہ حسنی رائے بریلوی سلسلہ احسنیہ مجددیہ کے جلیل القدر مشائخ میں سے تھے۔ علوم ظاہری کی تحصیل کے بعد مولانا سید محمد صابر کے ہاتھ پر بیعت کی اور ایک مدت تک ذکر و شغل اور مجاہدات کرتے رہے، اپنے والد کے خلیفہ شاہ محمد یونس سے مجاز بیعت ہوئے۔ پھر دہلی جا کر شاہ ولی اللہ دہلوی کی خدمت میں حاضر ہوئے اور سلوک کی تحصیل کی، شاہ ولی اللہ کی وفات کے بعد شاہ محمد عاشق پھلتی سے استفادہ کیا۔ شاہ محمد عاشق پھلتینے اجازت و خلافت کے ساتھ تفسیر و حدیث، فقہ و تصوف، نحو و صرف نیز سارے اعمال و اشغال میں اجازت دی۔ ان کی نسبت بہت قوی اور صحبت بڑی مؤثر تھی۔ ان کے ذوق وکمالات اور معارف کا اندازہ اس خط کتابت سے ہوتا ہے جو ان کے اور شاہ ولی اللہ دہلوی کے درمیان ہوئی تھی۔ شاہ ابو سعید حسنی شاہ ولی اللہ دہلوی کے مخصوص لوگوں میں سے تھے۔ 9 رمضان المبارک 1193ھ کو رائے بریلی میں وفات پائی۔ خلفاء میں میر عبد السلام بدخشانی، شیخ محمد میر داد انصاری قاری مکی، مولانا جمال الدین بن محمد صدیق قطب، مولانا عبد اللہ آفندی، شیخ عبد اللطیف حسینی مصری، حاجی امین الدین علوی کاکوروی اور شاہ عبد القادر خالص پوری زیادہ مشہور ہیں۔

## حوالہ جات

زمرہ:بھارت کے سنی علما
زمرہ:سلسلہ احسنیہ مجددیہ
زمرہ:ہندوستانی صوفیا
محمد واضح محدث رائے بریلوی

**محمد واضح محدث رائے بریلوی** سلسلہ احسنیہ مجددیہ کے مشائخ میں سے تھے۔ رائے بریلی میں پیدا ہوئے اور ابتدائی کتابیں اپنے والد اور ملا عبد اللہ امیٹھوی سے پڑھیں، ملا نظام الدین فرنگی محلی سے بھی استفادہ کیا۔ تکمیل علوم ظاہری کے بعد طریقہ احسنیہ کیا۔ اس کے بعد دہلی جا کر شاہ ولی اللہ دہلوی سے استفادہ کیا اور ان سے بیعت کی۔ رائے بریلی میں ایک مدت تک حدیث، فقہ، نحو و صرف کا درس دیتے رہے۔ رائے بریلی میں وفات پائی۔

## حوالہ جات

زمرہ:ہندوستانی صوفیا
زمرہ:سلسلہ احسنیہ مجددیہ
محمد نصیر آبادی

سید محمد بن سید اعلی شاہ ایک عالم اور سلسلہ احسنیہ مجددیہ و طریقۂ محمدیہ کے صاحب ارشاد بزرگ تھے۔ لکھنؤ کے علما سے تعلیم کی تکمیل کرنے کے بعد شاہ اسماعیل دہلوی سے مزید علمی استفادہ کیا، سید احمد بریلوی سے بیعت ہوئے اور سلوک کی تکمیل کی۔ سید احمد بریلوی کی خدمات میں ایک عرصہ تک رہنے کے بعد اپنے وطن نصیر آباد میں درس اور طالبین سلوک کی رہنمائی کامشغلہ جاری کیا۔ سید احمد بریلوی کے خلفاء میں سے تھے۔ ان کے خلفاء میں مولانا سید علی نصیر آبادی اور خواجہ احمد نصیر آبادی کا نام زیادہ مشہور ہے۔ یکم شعبان 1286ھ کو نصیر آباد میں وفات پائی۔

## حوالہ جات

زمرہ:بھارت کے سنی علما
زمرہ:ہندوستانی صوفیا
زمرہ:سلسلہ احسنیہ مجددیہ
زمرہ:طریقۂ محمدیہ کے مشائخ
محمد جی رائے بریلوی

سید محمد جی رائے بریلوی سلسلہ احسنیہ مجددیہ کے مشائخ میں سے تھے۔ 1070ھ سلوک کی تعلیم اپنے والد شاہ علم اللہ سے حاصل کی اور مجاز بیعت ہوئے۔ اپنے والد کے اجلۂ خلفاء میں شمار ہوتے تھے۔ سید محمد جی ایک قوی النسبت بزرگ تھے۔ اتباع سنت، علم و فضیلت، زہد و تقوی، صبر و قناعت میں اپنے ہم عصر علما میں بڑا درجہ رکھتے تھے۔ شہر رائے بریلی میں ایک خانقاہ اور مسجد تعمیر کرائی جو دائرہ والی مسجد کے نام سے مشہور ہے۔ ایک تصنیف "شرح کلمات نقشبندیہ" ان کی یادگار ہے۔ 24 ربیع الثانی 1156ھ کو وفات ہوئی۔ ان کے صاحبزادے سید محمد عدل حسنی ان کے جانشین ہوئے۔

## حوالہ جات

زمرہ:ہندوستانی صوفیا
زمرہ:سلسلہ احسنیہ مجددیہ
عبد العلی نصیر آبادی

**سید عبد العلی نصیر آبادی** (پیدائش: 1806ء— وفات: 1853ء) محدث، عالم اور صوفی تھے۔

## سوانح
1221ھ میں نصیر آباد ضلع رائے بریلی میں پیدا ہوئے، متوسطات تک تعلیم حاصل کرنے کے بعد تفسیر وحدیث مولانا محمد علی رامپوری سے حاصل کی، تکمیل کے بعد سید احمد بریلوی کی خدمت میں پہنچے اور بیعت کی، مولانا محمد علی رامپوری سے منازل سلوک طے کیے، تکمیل سلوک کے بعد سید احمد بریلوی سے خلافت و اجازت حاصل ہوئی۔ عربی اور فارسی میں شاعری کرتے تھے۔ ریاست ناگود میں سر رشتہ دار ہوئے۔ وہاں دعوت و تبلیغ کا کام کرتے رہے، ہزاروں لوگ جنھوں نے کبھی مسجد کی شکل نہ دیکھی تھی، ذاکر و شاغل بن گئے۔

## وفات
1269ھ مطابق 1853ء میں ریاست ناگود  میں وفات پائی۔اولاد میں فخر الدین خیالی مشہور ہیں۔-

## حوالہ جات

زمرہ:بھارت کے سنی علما
زمرہ:ہندوستانی صوفیا
زمرہ:طریقۂ محمدیہ کے مشائخ
محمد عدل رائے بریلوی

سید محمد عدل بن سید محمد جی بن شاہ علم اللہ حسنی رائے بریلوی سلسلہ احسنیہ مجددیہ کے مشائخ میں تھے۔ 1115ھ کو رائے بریلی میں ولادت ہوئی۔ علوم ظاہری حاصل کرنے کے بعد اپنے والد سید محمد جی کی تربیت و صحبت میں رہے اور بعد میں ان کے ترجمان و جانشین بنے۔ ہزاروں لوگوں سے استفادہ کیا، جن میں سیکڑوں کامل بنے، جن میں ایک بڑی تعداد علما کی تھی، ان کے مشہور خلفاء میں مولانا اظہار الحق فرنگی محلی، مولانا احمدی کرسوی، مولوی عبد اللہ امیٹھوی، شاہ محمد کاظم قلندر کاکوروی، مولانا ذو الفقار علی دیوی، مولانا سید عبد الکریم جوراسی وغیرہ زیادہ مشہور ہیں۔ 1192ھ میں وفات پائی۔

## حوالہ جات

زمرہ:بھارت کے سنی علما
زمرہ:ہندوستانی صوفیا
زمرہ:سلسلہ احسنیہ مجددیہ
بلجئیم کے ارونڈسمینٹس

تصغیر|بلجئیم کے انتظامی ارونڈسمینٹس

**[[ارونڈسمینٹس]]** بلجئیم کے صوبوں کی ذیلی انتظامی تقسیم ہیں۔ ان کی تین اقسام ہیں جو انتظامی، عدالتی اور انتخابی ارونڈسمینٹس ہیں۔

بلجئیم ایک وفاقی ریاست ہے جس کے تین علاقے ہیں۔ جن میں فلیمش علاقہ، والونیا صوبوں میں منقسم ہیں۔ جبکہ برسلز دارالحکومت علاقہ کا نہ تو کوئی صوبہ ہے اور نہ وہ کسی صوبے کا حصہ ہے۔

## حوالہ جات


زمرہ:بیلجیم جغرافیہ-متعلقہ فہارست
زمرہ:بیلجیم کی ذیلی تقسیم
زمرہ:بیلجیم کی ذیلی تقسیمات کی فہرستیں
زمرہ:درجہ سوم انتظامی ملکی ذیلی تقسیم
زمرہ:کامنز زمرہ جس کا ربط ویکی ڈیٹا پر ہے
زمرہ:ملکی تقسیمات کی فہرستیں
زمرہ:یورپ کی ملکی ذیلی تقسیم
رشیدۃ النساء

**رشیدۃ النساء** اردو کی پہلی ناول نگار خاتون تھیں۔ جنھوں نے 1881ء میں ایک اصلاحی، سماجی اور مقصدی ناول *اصلاح النسا* لکھا۔ اس ناول میں مسلمانوں کے عہد سے لے کر لحد تک کے رسم و رواج کا ذکر ہے اور مصنفہ کے نزدیک یہ تمام رسم و رواج اسلامی نقطۂ نگاہ سے غیر شرعی ہیں۔ رشیدۃ النسأ نے ان رسم و رواج کے خلاف وہ ناول لکھا۔

## جوالہ جات

زمرہ:اردو ناول نگار
بلجئیم کی بلدیات

تصغیر|بلجئیم کے صوبے اور بلدیات

**[[بلجئیم]]** 589 بلدیات (; ; ) پر مشتمل ہے، جو بلجئیم کے علاقوں میں ہر ایک کے پانچ صوبوں میں منقسم ہیں۔ اس کے علاوہ بلجئیم کے علاقے برسلز دار الحکومت علاقہ کی بھی 19 بلدیات ہیں تاہم ی علاقہ صوبوں میں منقسم نہیں۔ 

## بیرونی روابط

* Vereniging van Vlaamse Steden en Gemeenten Association of Flemish Cities and Municipalities
* Union des Villes et Communes de Wallonie Union of Cities and Municipalities of Wallonia
* AVCB-VSGB Association of the City and Municipalities of the Brussels-Capital Region

زمرہ:بلجئیم کی بلدیات
زمرہ:بیلجیم کی ذیلی تقسیم
زمرہ:درجہ چہارم انتظامی ملکی ذیلی تقسیم
زمرہ:یورپ کی ملکی ذیلی تقسیم
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مختلف مختصر وضاحت
بٹہ کوٹ

**بٹہ کوٹ** ..کبیر والا ضلع خانیوال صوبہ پنجاب پاکستان کا ایک موضع ہے
موضع کبیروالا سے 8 کلومیٹر کی دوری پر ہے۔ یہاں ایک ماڈل اسکول ہے۔ آس پاس چھوٹے چھوٹے گاؤں جن میں(رستم والا،کراری والا،منگو والا،بهادر والا،پٹهان والا،سعمہ والا،مراد والا،مینہ والا،رام کلی والا) وغیره.ہیں
* یہاں کے لوگ کھیتی باڑی کرتے ہیں۔  
* یہاں ملازمت سے وابستہ  افراد بهی ہیں۔  
* یہاں کے لوگ ساده مہمان نواز ہیں۔  
* یہاں سے ایک نہر گزرتی ہے۔  
* (3) سڑکیں نکلتی ہیں    
* 1سردار پور روڈ،  
* 2ککڑهٹہ روڈ  
* 3(12میل)روڈ  ہیں۔  
* ایک بزرگ حضرت شاه الیاس کا مزار مبارک ہے۔  
## حوالہ جات

زمرہ:ضلع خانیوال کے آباد مقامات
عبد العزیز بن عبد اللہ آل الشیخ

**عبد العزیز بن محمد بن عبد الرحمن بن عبد اللہ آل الشیخ** (30 نومبر 1943ء - 23 ستمبر 2025ء) ایک سعودی عالم دین تھے۔ وہ نابینا تھے۔انھوں نے 1999ء سے 2025ء میں اپنی وفات تک مفتی اعظم سعودی عرب کی حیثیت سے خدمات انجام دیں۔ انھوں نے 35 سال تک مسجد نمرہ میں حج کا خطبہ دیا اور اس طرح وہ میدان عرفات میں تبلیغ کرنے والے سب سے طویل مبلغ تھے۔ وہ سعودی عرب کی اسلامی تحقیق کی مستقل کمیٹی کے سربراہ بھی تھے اور فتاوی بھی جاری کرتے تھے۔

## ابتدائی زندگی
عبد العزیز الشیخ 30 نومبر 1943ء کو سعودی عرب کے ایک خاندان آل الشیخ میں پیدا ہوئے۔ 1969ء میں انھوں نے دخنا، ریاض میں شیخ محمد بن ابراہیم مسجد میں قیادت سنبھالی۔ 1979ء میں انھیں مکہ کے کالج آف شریعت میں اسسٹنٹ پروفیسر مقرر کیا گیا۔

## مفتی اعظم سعودی عرب
15 مئی 1999ء کو بادشاہ فہد نے عبد العزیز بن عبد اللہ الشیخ کو سعودی عرب کا مفتی اعظم مقرر کیا، ان کی تقرری مفتی عبد العزیز بن باز کی وفات کے بعد کی گئی۔ 

## وفات
عبد العزیز الشیخ 23 ستمبر 2025ء کو 84 سال کی عمر میں ریاض میں انتقال کر گئے۔ ان کی نماز جنازہ کا اہتمام امام ترکی بن عبداللہ گرینڈ مسجد میں کیا گیا، اس کی نماز غیر حاضری میں مکہ میں مسجد حرام، مدینہ میں پیغمبر اسلام کی مسجد اور سعودی عرب کی دیگر مساجد میں شاہ سلمان بن عبد العزیز کے حکم پر ادا کی گئی۔

## حوالہ جات

## بیرونی روابط

* http://alifta.com/Fatawa/MoftyDetails.aspx?languagename=en&ID=8

زمرہ:آل شیخ
زمرہ:اکیسویں صدی کے ائمہ کرام
زمرہ:اکیسویں صدی کے سعودی سیاست دان
زمرہ:اکیسویں صدی کے مسلم الٰہیات دان
زمرہ:بیسویں صدی کی سعودی شخصیات
زمرہ:بیسویں صدی کے ائمہ کرام
زمرہ:بیسویں صدی کے مسلم الٰہیات دان
زمرہ:جامعہ الامام محمد بن سعود الاسلامیہ کے فضلا
زمرہ:حنابلہ
زمرہ:ریاض کی شخصیات
زمرہ:سازشی نظریہ ساز
زمرہ:سعودی ائمہ کرام
زمرہ:سعودی شخصیات
زمرہ:سعودی عرب سلفی
زمرہ:سعودی عرب کے سنی علماء اسلام
زمرہ:سعودی قراء قرآن
زمرہ:سلفی شخصیات
زمرہ:قراء قرآن
زمرہ:مفتیان اعظم
زمرہ:مفتیان اعظم سعودی عرب
زمرہ:نابینا اساتذہ
زمرہ:ویکی ڈیٹا سے مطابقت رکھنے والی مختصر تفصیل
زمرہ:1940ء کی پیدائشیں
زمرہ:2025ء کی وفیات
زمرہ:مکی شخصیات